घोड़ा बिदकने से तांगा पलटा, एक की मौत
जावरा-उज्जैन बायपास पर शनिवार दोपहर घोड़ा बिदकने से तांगा पलटी खाकर रोड किनारे खाई में जा गिरा। हादसे में एक व्यक्ति की मौत हो गई। दो गंभीर घायल हुए। मृतक व उसका एक साथी नीमच के हैं और यहां शादी में आए थे। ये पहचान के एक व्यक्ति के साथ नए घोड़े को तांगे की ट्रेनिंग देने गए थे। तभी हादसा हो गया।
जानकारी के अनुसार मोहम्मद पिता हफ्फू खां (50) निवासी चारभुजानाथ मंदिर के पास नीमच और अनवर पिता भूरा खां (55) निवासी महादेव गंज नीमच शनिवार सुबह यहां बकरकसाबपुरा निवासी रिश्तेदार के घर शादी समारोह में आए थे। दोपहर 3 बजे ये दोनों परिचित जफर पिता इमदाद खान (45) निवासी भड़भूंजा चौक जावरा के साथ तांगा लेकर जावरा-उज्जैन बायपास तरफ जा रहे थे। इनके एक अन्य साथी मकसूद खां निवासी नीमच ने बताया जफर खान का नया घोड़ा था जिसे तांगे में चलने की ट्रेनिंग देने के लिए बायपास तरफ गए थे। तभी लालाखेड़ा फंटे के पास घोड़ा बिदक गया। इससे तांगा पलटी खा गया और तीनों ही रोड किनारे खाई में जा गिरे। हादसे में तीनों गंभीर घायल हो गए। मोहम्मद पिता हफ्फू खां को जिला अस्पताल रैफर किया था। जहां मोहम्मद की मौत हो गई। बाकी घायल अनवर एवं तांगा चालक जफर खान को यहीं सरकारी अस्पताल में भर्ती किया है। आईए पुलिस घटनाक्रम की जांच कर रही है। नीमच से आए थे मेहमान, पहचान वाले के साथ घोड़े को ट्रेनिंग देने निकले और हादसा हो गया
अस्पताल में भर्ती घायल अनवर खां।
bho_Deva hin_Deva hin_Deva hin_Deva